Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 38. sjednici održanoj dana 09. travnja 2024. donijelo je

**ZAKLJUČAK**

**O PRIHVAĆANJU POLUGODIŠNJEG IZVJEŠĆA O RADU OPĆINSKOG NAČELNIKA ZA RAZDOBLJE SRPANJ – PROSINAC 2023.**

**I.**

Prihvaća se polugodišnje Izvješće o radu Općinskog načelnika za razdoblje srpanj – prosinac 2023.

Izvješće iz stavka 1. ove točke prilog je ovom Zaključku.

**II.**

 Ovaj Zaključak stupa na snagu danom donošenja i bit će objavljen u „Službenom glasniku“ Općine Vladislavci.

KLASA: 024-04/23-01/08

URBROJ: 2158-41-01-24-04

Vladislavci, 09. travnja 2024.

**Predsjednik**

**Općinskog vijeća**

Krunoslav Morović

 

 **REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI****OPĆINSKI NAČELNIK** |

KLASA: 024-04/23-01/08

URBROJ: 2158-41-02-24-03

Vladislavci, 25. ožujka 2024.

 Temeljem članka 35. b Zakona o lokalnoj i područnoj (regionalnoj) samoupravi («Narodne novine» br. 33/01., 60/01., 129/05., 109/07., 125/08.,36/09., 150/11., 144/12., 19/13., 137/15., 123/17., 98/19 i 144/20) te članka 37. Statuta Općine Vladislavci («Službeni glasnik» br. 3/13., 3/17., 2/18., 4/20., 5/20 – pročišćeni tekst., 8/20., 2/21 i 3/21 – pročišćeni tekst ) Općinski načelnik podnosi

**POLUGODIŠNJE IZVJEŠĆE O RADU OPĆINSKOG NAČELNIKA ZA RAZDOBLJE SRPANJ– PROSINAC 2023. GODINE**

Podnosim izvješće o svom radu za razdoblje srpanj – prosinac 2023. godine.

Stanje žiro-računa na dan 31.12.2023. iznosilo je 251.911,65 eura, a stanje blagajne iznosilo je 158,79 eura.

U razdoblju od 1.1.2023. do 31.12.2023. Općina Vladislavci je ostvarila ukupne prihode u iznosu od 1.376.621,00 eura, a realizacija tekućih rashoda i rashoda za nabavu nefinancijske imovine iznosi 1.363.349,21 eura.

***PRIHODI KOJI SU OSTVARENI U RAZDOBLJU OD 1.1.2023. do 31.12.2023. su:***

* **PRIHODI OD POREZA** u iznosu od 279.794,07 eura.
* **PRIHODI OD POMOĆI IZ INOZEMSTVA I OD SUBJEKATA UNUTAR OPĆEG PRORAČUNA** u iznosu od 878.063,32 eura.
* **PRIHODI OD IMOVINE** (kamate na depozite po viđenju, prihodi od naknada za koncesiju, prihodi od zakupa poljoprivrednog zemljišta, prihodi od zakupa poslovnih objekata, naknada za pravo služnosti, zakup javne površine, najam stanova i naknade za zadržavanje nezakonito izgrađenih zgrada u prostoru) u iznosu od 89.758,97 eura.
* **PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA** (grobna naknada, vodni doprinos, komunalna naknada i komunalni doprinos)u iznosu od 85.870,26 eura.
* **PRIHODI OD PRODAJE NEFINANCIJSKE IMOVINE** (prihodi od prodaje Državnog poljoprivrednog zemljišta na području Općine Vladislavci**)**  u iznosu od 34.438,13 eura.
* **PRIHODI OD PRODAJE PROIZVEDENE DUGOTRAJNE IMOVINE** (prihodi od prodaje nekretnina u vlasništvu Općine Vladislavci) u iznosu od 8.696,25 eura.

***RASHODI KOJI SU OSTVARENI U RAZDOBLJU OD 1.1.2023. do 31.12.2023. su:***

* **RASHODI ZA ZAPOSLENE** (odnose se na rashode za plaće zaposlenih i osobe zaposlene putem Programa Javnih radova, i Programa „Zaželi bolji život u Općini Vladislavci 3“ u iznosu od 303.893,44 eura.
* **MATERIJALNI RASHODI** (odnose se na rashode za službena putovanja, naknade za prijevoz, rashodi za stručno usavršavanje zaposlenika, uredski materijal, energija, materijal i dijelovi za tekuće i investicijsko održavanje, sitan inventar, službena, radna i zaštitna odjeća i obuća, rashodi za usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, intelektualne i osobne usluge, premije osiguranja, reprezentacija, pristojbe i naknade i ostale nespomenute rashode poslovanja)u iznosu od 292.999,96 eura.
* **FINANCIJSKI RASHODI** (odnose se na bankarske usluge i usluge platnog prometa, zatezne kamate i ostale nespomenute financijske rashode) u iznosu od 4.729,17 eura.
* **SUBVENCIJE** (odnose se na subvencije poljoprivrednicima kroz Program potpora u poljoprivredi za razdoblje od 2021-2027.) i na sufinanciranje boravka djece s područja Općine Vladislavci u privatnim dječjim vrtićima, a ostvarene su u iznosu od 52.045,49 eura.
* **POMOĆI DANE U INOZEMSTVO I UNUTAR OPĆEG PRORAČUNA –** ovi rashodi ostvareni su u iznosu od 65.965,19 eura, a odnose se na decentralizirana sredstva za vatrogasce i na sufinanciranje boravka djece s područja Općine Vladislavci u dječjim vrtićima u vlasništvu druge jedinice lokalne samouprave.
* **NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE** ( odnose se na naknade građanima i kućanstvima u novcu i naravi, troškovi za korisnike socijalne skrbi, stipendije, troškovi prijevoza učenika i studenata, troškovi prehrane učenika) u iznosu od 64.780,46 eura.
* **OSTALI RASHODI** ( odnose se na tekuće donacije Udrugama, KUD-ovima i Športskim društvima i na izvanredne rashode) u iznosu od 104.691,95 eura.
* **RASHODI ZA NABAVU NEFINANCIJSKE IMOVINE** ostvareni su u iznosu od 474.243,55 eura, a odnose se na rashode za izgradnju dječjeg igrališta u dječjem vrtiću Vladislavci, rekonstrukciju pješačkih nogostupa u Hrastinu, izmještanje pješačkog prijelaza u ulici Kralja Tomislava u Vladislavcima, izgradnju i rekonstrukciju biciklističke infrastrukture, uvođenje sustava grijanja, hlađenja i priprave PTV na objektima NK Goleo i NK LIV 1949 Vladislavci, na adaptaciju pristupnih površina javnim objektima i prostoru za registraciju poljoprivredne mehaniacije u Dopsinu i adaptaciju pristupnih površina Društvenom domu u Dopsinu.

**Općina Vladislavci je u razdoblju od 1.1.2023. do 31.12.2023. g. ostvarila**

|  |  |
| --- | --- |
| UKUPNI PRIHODI I PRIMICI  | 1.376.621,00 eura |
| UKUPNI RASHODI I IZDACI | 1.363.349,21 eura |
| VIŠAK PRIHODA I PRIMITAKA | 13.271,79 eura |
| VIŠAK PRIHODA I PRIMITAKA (PRENESENI) | 36.050,35 eura |
| VIŠAK PRIHODA I PRIMITAKA RASPOLOŽIV U SLJEDEĆEM RAZDOBLJU | 49.322,14 eura |

U Godišnjem Izvještaju o izvršenju Proračuna Općine Vladislavci će biti detaljno obrazloženi ostvareni prihodi i rashodi za razdoblje od 1.1.2023. do 31.12.2023. godine.

**Od tekućih poslova u drugom polugodištu 2023. godine istaknuo bih:**

* Nastavili smo suradnju sa LAG-om Vuka-Dunav,
* Provodili smo aktivnost zimskog održavanja cesta te aktivnost deratizacije,
* Nastavili smo financirati troškove stomatološke ordinacije, troškove predškolske ustanove te troškove stanovanja socijalno ugroženih obitelji,
* Realizirali projekte prijavljene na natječaj FZOEU (ozelenjavanje javnih površina i projekt sigurnog prometovanja za područje tri naselja općine),
* Završili realizaciju projekta energetski održivog sustava grijanja i hlađenja u nogometnim klubovima
* Prijavili se na natječaje MRRFEU,
* Provodimo program financiranja školskih obroka za sve osnovnoškolce i djecu predškolskog programa,
* Prevencijom zaštite od požara smo su u skladu sa zakonskim regulativama financirali rad dobrovoljnih vatrogasnih društava Vladislavci i Hrastin,
* Pomagali smo u opskrbi stanovništva pitkom vodom,
* Sa ciljem unaprjeđenja nogometnog športa i poboljšanjem uvjeta za bavljenje športom osim opremanja objekata i nogometnih terena Općina Vladislavci je pomogla u radu nogometnih klubova,
* Financirali smo rad udruga na području Općine Vladislavci sukladno financijskim sredstvima,
* Mladima sufinanciramo polaganje vozačkog ispita,
* Pomažemo mlade obitelji sufinanciranjem vrtića djeci,
* Prijavili na natječaj projekt ZAŽELI 4 u sklopu kojega ćemo zaposliti 33 dugotrajno nezaposlene žene,
* Sudjelovali i financijski pomogli organizaciju manifestacije „Ivanjsko sijelo“,
* Sustavno prema uputama Zavoda za javno zdravstvo OBŽ provodili tretiranje komaraca
* Svim umirovljenicima sa primanjima manjim od 398,17 eura i osobama starijim od 65 godina isplatili Božićnice,
* Prijavili se na natječaj i dobili sredstva za realizaciju projekta izgradnje košarkaškog igrališta u Vladislavcima,
* Svečano obilježili 18. Ivanjsko jahanje
* Zajedno sa udrugama organizirali Adventske večeri u svim naseljima Općine
* Povodom obilježavanja sv. Nikole djeci smo podijelili poklon pakete u naseljima
* Izgradili novo dječje igralište u Hrastinu sufinancirano sredstvima Ministarstva sporta
* Sudjelovali u organizaciji manifestacija Hrastinfest, roštiljada i Ivanjsko sijelo u Vladislavcima,
* Prijavili se na natječaj Ministarstva sporta za izgradnju fitnessa na otvorenom u Hrastinu,
* Održali 1. memorijalnu izložbu ,,Zajedno protiv zaborava - općina Vladislavci u obrani Lijepe naše’’ u Osnovnoj školi ,,Mato Lovrak’’ Vladislavci,
* Osigurali školski pribor prvašićima u školi, radne mape, bilježnice i udžbenike svim učenicima te didaktičku opremu djeci u vrtiću,
* Potpisali ugovor sa MRRFEU za projekt „Brat uz brata, Hrvat uz Hrvata“ za realizaciju zajedničkog projekta sa župom Plehan u BIH,
* Potpisali ugovor sa Ministarstvom unutarnjih poslova u iznosu od 30.000 eura za rekonstrukciju pješačkih staza u Hrastinu,
* Općini Vladislavci dodjeljen ugovor za projekt "Kultura kao most suradnje 2" prijavljen na "Program prekogranične suradnje između Republike Hrvatske i Republike Srbije" za 2023. godinu,
* Popisali ugovor za PORLZ natječaj sufinanciran sredstvima MRRFEU,
* Zajedno sa NK LIV Vladislavci organizirali kino na otvorenom,
* Najboljim učenicima Osnovne škole Mate Lovraka dodijelili 250,00 eura.

Poslove odvoza komunalnog otpada obavljali su ovlašteni koncesionari, s kojima je ranije sklopljen ugovor. Poslovi su obavljani redovito bez zastoja, u skladu s mogućnostima proračuna. Od značajnijih ovlasti koje su općinskom načelniku dodijeljene Zakonom o lokalnoj i područnoj (regionalnoj) samoupravi, nisam se koristio niti jednom. U navedenom vremenskom roku sam sudjelovao na 147 radnih sastanaka sa inicijativom pokretanja projekata i razvoja naselja te u sklopu toga sam u više navrata bio u direktnom kontaktu sa nadležnim institucijama kao što su ministarstva, agencije, uredi i Osječko-baranjska županija. Jedinstveni upravni odjel savjesno je i uredno obavljao poslove u svojim zakonskim okvirima. Poduzimane su mjere za redovitu naplatu prihoda. Upravitelj Komunalnog pogona je Pročelnica Jedinstvenog upravnog odjela Gordana Pehar Kovačević koja je usmjeravala djelatnike Komunalnog pogona i brinula o redovitom i urednom obavljanju poslova. Poslovi komunalnog pogona sastojali su se od radova na održavanju javnih površina i objekata u vlasništvu Općine. Uzevši u obzir sve navedeno i s obzirom na male prihode osobno sam zadovoljan sa svime što smo uspjeli napraviti u drugom polugodištu 2023. godine. Bez obzira na svakodnevne prepreke i poteškoće vjerujem da sa zajedničkim trudom i ciljem razvoja Općine Vladislavci možemo ostvariti puno više te da zajednički svakom mještaninu Općine Vladislavci možemo pomoći u poteškoćama.

**Općinski načelnik**

Marjan Tomas